હૈદરાબાદનું જમાપાસું તેનું બોલિંગ આક્રમણ હતું જેના બળ ઉપર તેણે અગાઉની મેચો જીતી હતી પરંતુ છેલ્લી ત્રણ મેચથી રશીદ ખાન કે સિદ્ધાર્થ કૌલ જેવા બોલર સરિયામ નિષ્ફળ જઈ રહ્યા છે. જોકે તેને કારણે જ બેંગલોર, રાજસ્થાન અને મુંબઈની ટીમોને પુનરાગમન કરવાની તક સાંપડી હતી અને ટુર્નામેન્ટ તેના અંતિમ ચરણમાં રોમાંચક બની ગઈ હતી. સનરાઇઝર્સે સળંગ છ મેચ જીતી હતી પરંતુ 13મી મેએ પૂણે ખાતે ચેન્નાઈ સુપર કિંગ્સે જ તેની વિજયકૂચ અટકાવી હતી અને પૂણે ખાતે આઠ વિકેટે વિજય હાંસલ કર્યો હતો..